天河堂

天河堂係中國廣東廣州嘅一間基督教堂，喺天河區黃村大觀中路119號。佢係天河區第一間起好嘅教堂。

史

間教堂係1889年起嘅小港堂。中華人民共和國成立之後，廣州原有嘅3座播道會教堂逼住宣佈同播道會差會脫離關係。雖然1960年重宣佈瑤頭堂、塹口堂、信義堂、基立堂、怡樂堂、宝崗堂、南華堂合併嚟聯合參拜，但1966年受到破四舊浪潮而關閉，重一度改成雄文印刷廠。文革結束後，雖然廣州市人民政府喺1979年宣佈小港堂可以恢復參拜，但雄文印刷廠成日霸住嗮，直到2000年聖誕節先肯走佬。而房產早就俾印刷廠抵押咗，雖然廣州市包裝集團公司出返錢買返小港堂嘅房產證，但教堂被搞到融融爛爛。經過協商而決定喺天河區黃村一帶搞教堂。而教堂喺2007年9月15號正式奠基，2009年2月10號開始喐手起，2015年11月起好。

連出去
 广州基督教天河堂简介
 天河堂快讯 广州市基督教会网站

類:廣州教堂
類:天河區
類:基督教